**Z A P I S N I K**

**s 26. sjednice Gradskog vijeća Grada Gospića održane dana 19. listopada 2023. godine,**

**u Gradskoj vijećnici Grada Gospića, Budačka 55, s početkom u 12.00 sati**

Sjednici su nazočni članovi Gradskog vijeća:

1. Ana – Marija Zdunić, 5. Marko Sokolić, 9. Pajo Brkljačić,
2. Nada Alić, 6. Ivica Tomljenović, 10. Ivica Kovačević,
3. Mario Stilinović, 7. Velimir Štimac, 11. Jadranka Pejnović.
4. Josip Šaban, 8. Anela Serdar Pašalić,

Sjednici nisu nazočni članovi Gradskog vijeća:

1. Josip Župan, ispričao se, 3.Alen Zorić, ispričao se,
2. Tomislav Vrkljan, ispričao se, 4. Mirjana Vrkljan Radošević, ispričala se.

Sjednici su još nazočni:

1. Karlo Starčević, gradonačelnik,
2. Kristina Prša, zamjenica gradonačelnika,
3. Slaven Stilinović, pročelnik – tajnik Tajništva,
4. Ivana Kaleb Asić, pročelnica Upravnog odjela za samoupravu i upravu,
5. Andrijana Miloš, pročelnica Upravnog odjela za prost. uređenje i gradnju,
6. Ana -Marija Šolaja, službenica ovlaštena za privremeno obavljanje poslova pročelnika Upravnog odjela za komunalne djelatnosti i zaštitu okoliša,
7. Katarina Marković, voditeljica Odsjeka za proračun i računovodstvo,
8. Mandica Ratković, službenica Tajništva Grada Gospića,
9. Katarina Konjikovac, službenica Tajništva Grada Gospića,
10. Predstavnici medija.

Pročelnik – tajnik g. Stilinović utvrdio je kvorum te konstatirao da je na 26. sjednici nazočno 11 članova, a odsutna 4 člana Vijeća, te da se mogu donositi pravovaljane odluke.

Predsjednica Vijeća Ana-Marija Zdunić pozdravila je nazočne te je za 26. sjednicu predložila sljedeći

# **D n e v n i r e d**

1. Aktualni sat;
2. Usvajanje Zapisnika s 24. i 25. sjednice Gradskog vijeća Grada Gospića
3. Razmatranje i usvajanje prijedloga Polugodišnjeg izvještaja o izvršenju Proračuna Grada Gospića za razdoblje od 01. 01. 2023. do 30. 06. 2023. godine;

Izvjestitelj: KARLO STARČEVIĆ

1. Razmatranje i usvajanje prijedloga II. izmjena i dopuna Proračuna Grada Gospića za 2023. godinu;

Izvjestitelj: KARLO STARČEVIĆ

1. Razmatranje i usvajanje prijedloga Odluke o mjerama zaštite poljoprivrednog zemljišta, mjerama za uređivanje, održavanje poljoprivrednih rudina i posebnim mjerama zaštite od požara na području Grada Gospića;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o V. izmjenama Odluke o ustrojstvu i djelokrugu rada upravnih tijela Grada Gospića;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o izmjenama i dopunama Pravilnika o stipendiranju učenika i studenata na području Grada Gospića;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjeni Odluke o imenovanju ulice na području Grada Gospića:

Izvjestitelj: ANA-MARIJA ŠOLAJA

1. Razmatranje i usvajanje prijedloga Odluke o davanju suglasnosti na Odluku Upravnog vijeća Dječjeg vrtića Pahuljica o vrstama i opsegu redovitog programa predškolskog odgoja i obrazovanja za područje Grada Gospića u pedagoškoj godini 2023./2024.;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o davanju suglasnosti na Odluku o povećanju opsega 10-satnog redovitog programa Dječjeg vrtića Pahuljica, u područnom vrtiću u Ličkom Osiku u pedagoškoj godini 2023./2024.;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o davanju suglasnosti na Odluku o povećanju broja zaposlenika u Dječjem vrtiću Pahuljica, u matičnom vrtiću u Gospiću i područnom vrtiću u Ličkom Osiku u pedagoškoj godini 2023./2024.;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o osnivanju prava građenja u korist Ličko-senjske županije;

Izvjestitelj: ANA-MARIJA ŠOLAJA

1. Razmatranje i usvajanje prijedloga Odluke o osnivanju prava služnosti u korist tvrtke HRVATSKA ELEKTROPRIVREDA d.d. ZAGREB;

Izvjestitelj: ANA-MARIJA ŠOLAJA

1. Razmatranje i usvajanje prijedloga Odluke o osnivanju prava služnosti na nekretnini u vlasništvu Grada Gospića u korist društva PLINACRO d.o.o. Zagreb za izgrađeni plinovodni sustav Like i Dalmacije, III. dijela sustava od MČS-3 Gospić do PČ/MRS Benkovac DN 500/75;

Izvjestitelj: ANA-MARIJA ŠOLAJA

1. Razmatranje i donošenje prijedloga Odluke o osnivanju prava služnosti u korist tvrtke A1 Hrvatska d.o.o.;

Izvjestitelj: ANA-MARIJA ŠOLAJA

1. Izvješće o korištenju sredstava Proračunske zalihe za razdoblje srpanj - rujan 2023. godine i donošenje Zaključka o primanju na znanje Izvješća

Izvjestitelj: KARLO STARČEVIĆ

**Jednoglasno s 11 glasova „za“ usvojen je predloženi Dnevni red.**

**Ad – 1 Aktualni sat**

Za postavljanje vijećničkih pitanja prijavili su se: P. Brkljačić, I. Kovačević, M. Stilinović.

**1. PAJO BRKLJAČIĆ** – pita može li se popraviti put ispod nadvožnjaka u Budaku, a koji vodi do spomen obilježja za dvojicu vojnika albanske nacionalnosti koji su poginuli na ovom području 1991. godine. Naime, put je jako loš i obrastao, a svake godine se posjećuje to mjesto te je i ove godine prilikom posjeta tog spomen obilježja postavljeno pitanje može li se taj put urediti (nasuti ili nešto slično)?

**KARLO STARČEVIĆ** – odgovara da će se taj problem riješiti te da je već obavljen razgovor u svezi toga. Čim Lika ceste budu mogle put će se urediti jer ti su ljudi to zaslužili te treba tom mjestu omogućiti dostojanstven prilaz.

**2. IVICA KOVAČEVIĆ** – zahvaljuje gradonačelniku koji je održao obećanje i organizirao traženi sastanak vezan za projekt PRŠI. Ne želi špekulirati oko ocjenjivanja i završetka samog projekta. SAFU i OLAF su ti koji ocjenjuju i verificiraju projekte i o toj temi će se razgovarati već početkom 2024. godine tj. nakon završetka projekta.

Radni sastanak održan je s motivom da se radi o najvećem infrastrukturnom projektu na području Grada čija je vrijednost 100 mil. kuna, a drugi motiv je skori završetak projekta o čemu baš i nije bilo informacija te buduće poslovanje tvrtke i vraćanje kredita. Za početak se osvrće na Projektni tim koji čine vanjski konzultanti koji itekako naplaćuju svoje usluge, što je u redu, i rade na projektima PRŠI na području cijele Hrvatske i uglavnom su bivši zaposlenici T-coma i Ericsson N.Tesla. Smatra da smo mi morali imenovati svoj Projektni tim koji čine građevinski inženjeri, geodeti, stručnjak za marketing i IT stručnjaci. Naime, takvi stručnjaci postoje u našem gradu, koji poznaju teren i koji bi znali zaštititi interese Grada i projekta PRŠI. Razlog poznavanja terena svakako je bitan jer se i na samom sastanku moglo čuti od g. Prskala da radovi kasne jer ljudi nisu poznavali teren. Vlastiti Projektni tim je bitan jer bi štitio interese Grada a ne teleoperatera i izvođača radova. Što se tiče operativnih troškova, očekivao je konkretne projekcije prihoda i rashoda uvažavajući činjenicu da projekt još nije završen. Umjesto projekcije prihoda i rashoda i optimizma da ćemo kredit od 3 mil. eura vraćati od prihoda tvrtke dobiveni su šturi podaci da je odrađeno 70 % projekta, da je prikupljeno 2000 suglasnosti i da postoji oko 370 priključaka u Gospiću.

Kada se govori o operativnim troškovima svakako treba spomenuti i HEP-ove betonske stupove koje rentamo i plaćamo. Ono što ne znamo je da se stupovi koriste tamo gdje je bilo nužno, ali isto tako i u situacijama gdje nije bilo potrebe, te se pita zašto je tako rađeno i tko je navedenom primjeru štitio interese Grada? Razlog tome je činjenica da nemamo vlastiti tim koji je na terenu i koji bi štitio interese Grada. Na održanom radnom sastanku prihodovna i rashodovna strana projekta nije razrađena niti je prezentirana i nismo sigurni iz kojih sredstava će se vraćati kredit.

Nadalje pita kada ćemo mi početi prihodovati sredstva od samog projekta? Također ističe da još uvijek nije poznata projekcija maloprodajne cijene za krajnje korisnike, sve što se zna je iz medija koji navode da će ta usluga biti skuplja ali nije poznato koliko skuplja što svakako nije dobro.

Igrom slučaja HAKOM je organizirao jednu panel raspravu na kojoj su bili svi teleoperateri te je zaključak te rasprave sljedeći: „Rasprava se vrtjela oko toga da hrvatski korisnici nisu voljni prijeći na bolju mrežu ako im je dosadašnja usluga prema njihovom viđenju i potrebama dovoljna. Ako bi bili voljni prebaciti se na optiku u ime brzine i sigurnosti mreže nisu spremni ni za minimalne radove u svojim domovima, a viša cijena zasigurno nije argument koji će ih natjerati da se odluče na taj korak”.

Nakon sveg navedenog pita gradonačelnika je li optimističan budućim poslovanjem Tesla neta i da li smatra da ćemo kredit od 23 mil. kuna (3 mil. eura) uspjeti pokriti prihodima Tesla neta? Također pita što ako tesla net postane gubitaš, da li to znači da će građani vraćati rate kredita zbog eventualnog neuspjeha projekta?

**KARLO STARČEVIĆ** – zahvaljuje na iskazanoj brizi te dodaje da Grad također vodi brigu o interesima Grada. Što se tiče projekta PRŠI hoće li građani prelaziti s konvencionalnog prijenosa podataka na optiku ne odlučuje Grad već sami građani, na temelju uvida u trenutne podatke više je nego optimističan. Već početkom srpnja trebali su biti prvi priključci međutim nažalost to se nije dogodilo i u tom slučaju će se svakako penalizirati izvođača radova jer kasni s radovima najmanje 3-4 mjeseca. Što se tiče priključaka isti idu više nego dobro. Trenutno imamo preko 500 priključaka na prostoru Jasikovca i Alarovog brda koji su već priključeni, a na perifernim dijelovima Grada također će biti oko 500 priključaka iako ih je na početku bilo prijavljeno oko 170 što je svakako više nego optimistično.

 Vjeruje da će Tesla net donositi prihode, pozitivno poslovati i otplaćivati obveze prema HBOR-u. Vjeruje da je ovo projekt budućnosti jer niti jedan kabel nije u stanju prenesti podatke kao optika i na kraju će svi koristiti optiku koja se realizira s ovim projektom kao najvećim projektom u povijesti Grada. Ujedno se zahvaljuje i bivšem zamjeniku koji je velikim dijelom zaslužan što je ovakav projekt realiziran na području Grada. Vjeruje svakako da će predmetni projekt biti uspješan. Što se tiče prihoda Grad je planirao da bi već 01.12. trebao imati prve funkcionalne priključke.

**3. MARIO STILINOVIĆ** – osvrće se na stanje u gradu gdje je vidljivo da je isti veliko gradilište, što je dobro i što veseli te ide na zadovoljstvo svih građana. Stoga pita gradonačelnika za pojašnjenje što se sve to od kapitalnih projekata radi u Gospiću? Također predlaže da bi bilo dobro da se putem medija građani obavijeste što se sve radi u svezi sa svim tim prekopavanjima, tko su nositelji tih projekata, investitori, što od toga financira Grad te koja je projekcija sanacije cesta, nogostupa jer je stanje u gradu zbog svih tih radova pozitivno kaotično.

**KARLO STARČEVIĆ** – odgovara da su prekopavanja vezana za projekt PRŠI pri kraju i ti radovi će

biti gotovi za 10-ak dana. Do problema je došlo kod natječaja Usluge koji se morao ponavljati pa su stoga kasnili i radovi na obnovi vodovoda u dužini od 9 km, samo središte grada – gdje su utvrđeni veliki gubici vode. Također radove prekapanja radila je i tvrtka EVN zbog provlačenja plinovoda te će nastaviti i dalje sve do poslovne Zone Smiljansko polje. Vjeruje da će ovaj projekt uspjeti jer bi uskoro u Zonu trebao doći jedan veliki potrošač plina a koji bi trebao napraviti proizvodni pogon u Zoni u narednih pola do godinu dana. Nadalje jedan manji dio prekapanja radi HEP te se je uspjelo i jedan dobar dio kablova za javnu rasvjetu promijeniti u Budačkoj ulici. Smatra da će ceste svakako biti uređene prije stupanja na snagu zimske službe te će se bez ikakvih problema moći održavati nogostupi i kolnici. Sve bi svakako trebalo biti gotovo do 15. studenoga.

 **4. IVICA KOVAČEVIĆ** – navodi da smo ušli u posljednji kvartal tekuće godine kada smo dužni odrediti se po pitanju porezne reforme. Naime, od 1.1.2024. godine stupa na snagu novi krug porezne reforme s kojim se mijenja čak 9 poreznih zakona. Za Grad svakako je najzanimljivija reforma promjene poreza na dohodak, ukidanjem prireza ostajemo bez određenih prihoda, a jedan od načina kako nadomjestiti ta sredstva je podizanje poreza na dohodak unutar stope koju je odredila Vlada RH.

 Stoga pita jesu li rađene projekcije porezne reforme, da li se planira uvođenje poreza na dohodak i po kojoj stopi i hoće li građani imati veće ili manje plaće po tim projekcijama?

 **KARLO STARČEVIĆ** – zahvaljuje na pitanju te ističe da je nažalost nemoguće s povećanjem poreza na dohodak nadoknaditi prirez. Grad ima oko 4 mil. kn prireza i da se uvede maksimalna stopa poreza na dohodak (3,5 %) opet se ne može prirez nadoknaditi što znači da se Grad mora orijentirati na druge izvore prihoda koji će nadoknaditi ta sredstva. Hoće li građani imati manje ili veće plaće to je trenutno upitno, a najbitnije je da imaju što veću kupovnu moć što će biti vrlo teško. Inflacija je velika i sve što je učinila Vlada RH ne može nadoknaditi troškove po inflaciji. Grad još uvijek provjerava što se može napraviti s povećanjem porezne stope o čemu će Vijeće biti obaviješteno.

**Ad – 2**

Bez rasprave, **jednoglasno s 11 glasova „za” usvojeni su:**

**\* ZAPISNIK SA 24. SJEDNICE GRADSKOG VIJEĆA;**

**\* ZAPISNIK SA 25. SJEDNICE GRADSKOG VIJEĆA.**

**Ad – 3**

Prijedlog Polugodišnjeg izvještaja o izvršenju Proračuna Grada Gospića za razdoblje od 01. 01.

2023. do 30. 06. 2023. godine

Predlagatelj: Gradonačelnik Grada Gospića

 Po predmetnoj točci, predsjednica Vijeća upoznala je nazočne da je Odbor za proračun i financije donesao Zaključak kojim daje pozitivno mišljenje na predmetnu točku.

**Bez rasprave, s 9 glasova „za” i 2 glasa „suzdržan” usvojen je POLUGODIŠNJI IZVJEŠTAJ**

**O IZVRŠENJU PRORAČUNA GRADA GOSPIĆA ZA RAZDOBLJE OD 01. 01. 2023. DO 30. 06. 2023. GODINE.**

**Ad – 4**

Prijedlog II. izmjena i dopuna Proračuna Grada Gospića za 2023. godinu

Predlagatelj: Gradonačelnik Grada Gospića

Predsjednica Vijeća upoznala je nazočne da je Odbor za proračun i financije donesao Zaključak kojim daje pozitivno mišljenje na predmetnu točku.

**Bez rasprave, s 9 glasova „za” i 2 glasa „suzdržan” usvojene su II.** **IZMJENE I DOPUNE PRORAČUNA GRADA GOSPIĆA ZA 2023. GODINU.**

**Ad – 5**

Prijedlog Odluke o mjerama zaštite poljoprivrednog zemljišta, mjerama za uređivanje, održavanje

poljoprivrednih rudina i posebnim mjerama zaštite od požara na području Grada Gospića

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je** **ODLUKA O MJERAMA ZAŠTITE**

**POLJOPRIVREDNOG ZEMLJIŠTA, MJERAMA ZA UREĐIVANJE, ODRŽAVANJE POLJOPRIVREDNIH RUDINA I POSEBNIM MJERAMA ZAŠTITE OD POŽARA NA PODRUČJU GRADA GOSPIĆA.**

**Ad – 6**

Prijedlog Odluke o V. izmjenama Odluke o ustrojstvu i djelokrugu rada upravnih tijela Grada Gospića

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je** **ODLUKA O V. IZMJENAMA ODLUKE O USTROJSTVU I DJELOKRUGU RADA UPRAVNIH TIJELA GRADA GOSPIĆA.**

**Ad – 7**

Prijedlog Odluke o izmjenama i dopunama Pravilnika o stipendiranju učenika i studenata na

području Grada Gospića

Predlagatelj: Gradonačelnik Grada Gospića

**JADRANKA PEJNOVIĆ** – zanima je izmjena sadržana u članku 3. kojom se predlaže da se ne stipendiraju učenici i studenti koji pohađaju privatne škole i visoka učilišta. Dodaje da zakon o visokom obrazovanju ne poznaje razliku između studenata privatnog i javnog učilišta tj. njihova prava su zagarantirana zakonom i svi su jednaki. Redovni studenti imaju pravo na zdravstveno osiguranje, iksicu, rad preko student servisa itd. i ne gleda se razlika radi li se o privatnim ili javnim učilištima. Razlog ovakvog prijedloga može biti globalno razmišljanje da studenti privatnog učilišta dolaze iz imućnijih obitelji te se pita što onda sa studentima iz javnih učilišta a također dolaze iz imućnijih obitelji i takvima je Grad već dodjeljivao stipendije uglavnom na temelju izvrsnosti i deficitarnosti i što smatra da je u redu.

Ovakvim prijedlogom se stvara razlika između studenata i smatra da to nije dobro. Ako je odlučeno da će se stipendirati samo na temelju imovinskog statusa, može se i o tome razgovarati ali uzimajući u obzir odredbe Pravilnika u kome je izvrsnost i deficitarnost bitna ne može se isključiti neka učilišta. Stoga traži pojašnjenje zbog čega se je pristupilo ovakvom prijedlogu?

**KARLO STARČEVIĆ –** navodi da se je kod prijedloga akta vodilo prije svega mišljenjem da oni koji pohađaju privatna učilišta svakako imaju bolji financijsko status i nisu ovisni o javnim stipendijama. Smatra potrebnijim financirati one kojima je to uistinu potrebno te je to jedini razlog ovakvog prijedloga.

**IVICA KOVAČEVIĆ** – u ovom kontekstu navodi primjer učenice iz grada koja je vrhunska sportašica i koja je iz više razloga u Zagrebu upisala sportsku gimnaziju (zbog priprema za reprezentaciju itd.). Njeni roditelji svakako nisu višeg imovinskog statusa, a troškovi njenog školovanja su značajni. Stoga pobija tezu da u privatne škole i učilišta idu samo oni koji su višeg imovinskog statusa.

**KARLO STARČEVIĆ** – odgovara da je Grad ograničen financijskim sredstvima za stipendije na 22.000 eura i ovdje se radi isključivo o dostatnosti a ne o diskriminaciji.

**IVICA TOMLJENOVIĆ** – navodi da je ovo diskriminacija te da ovakav prijedlog treba povući, odnosno da se povuče odredba koja se odnosi na ne stipendiranje učenika i studenata koji pohađaju privatne škole i visoka učilišta.

Gradonačelnik se kao predlagatelj složio se s prijedlogom g. Tomljenovića.

**IVANA KALEB ASIĆ** – navodi da ako su svi suglasni da se taj dio izuzme iz prijedloga Odluke. Naime, o ovoj temi se je raspravljalo i na Povjerenstvu, međutim konačna odluka je bila da se ipak učenici i studenti koji pohađaju privatne škole ne stipendiraju. Međutim, ponavlja da ako su svi suglasni da se ova odredba može i povući.

**SLAVEN STILINOVIĆ** – dodatno pojašnjava da se je ovaj prijedlog trebao riješiti putem amandmana međutim obzirom da je predlagatelj suglasan da se ova odredba izuzme, može se isto riješiti i na ovaj način.

Nakon navedenog predsjednica Vijeća je konstatirala da se iz prijedloga Odluke iz članka 3. izuzmu odredbe koje se odnose na alineju: „Ako ne pohađaju privatne škole i privatna visoka učilišta“.

Nakon provedene rasprave, izmijenjen je članak 3. predmetne Odluke te je potom s predmetnom

izmjenom **jednoglasno s 11 glasova „za“ usvojena** **ODLUKA O IZMJENAMA I DOPUNAMA PRAVILNIKA O STIPENDIRANJU UČENIKA I STUDENATA NA PODRUČJU GRADA GOSPIĆA.**

**Ad – 8**

Prijedlog Odluke o izmjeni Odluke o imenovanju ulice na području Grada Gospića

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je ODLUKA O IZMJENI ODLUKE O IMENOVANJU ULICE NA PODRUČJU GRADA GOSPIĆA.**

**Ad – 9**

Prijedlog Odluke o davanju suglasnosti na Odluku Upravnog vijeća Dječjeg vrtića Pahuljica o

vrstama i opsegu redovitog programa predškolskog odgoja i obrazovanja za područje Grada Gospića u pedagoškoj godini 2023./2024.

 Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je ODLUKA O DAVANJU**

**SUGLASNOSTI NA ODLUKU UPRAVNOG VIJEĆA DJEČJEG VRTIĆA PAHULJICA O**

**VRSTAMA I OPSEGU REDOVITOG PROGRAMA PREDŠKOLSKOG ODGOJA I OBRAZOVANJA ZA PODRUČJE GRADA GOSPIĆA U PEDAGOŠKOJ GODINI 2023./2024.**

**Ad – 10**

Prijedlog Odluke o davanju suglasnosti na Odluku o povećanju opsega 10-satnog redovitog programa Dječjeg vrtića Pahuljica, u područnom vrtiću u Ličkom Osiku u pedagoškoj godini 2023./2024.

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je** **ODLUKA O POVEĆANJU OPSEGA 10-SATNOG REDOVITOG PROGRAMA DJEČJEG VRTIĆA PAHULJICA, U PODRUČNOM VRTIĆU U LIČKOM OSIKU U PEDAGOŠKOJ GODINI 2023./2024.**

**Ad – 11**

Prijedlog Odluke o davanju suglasnosti na Odluku o povećanju broja zaposlenika u Dječjem vrtiću Pahuljica, u matičnom vrtiću u Gospiću i područnom vrtiću u Ličkom Osiku u pedagoškoj godini 2023./2024.

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je** **ODLUKA O DAVANJU SUGLASNOSTI NA ODLUKU O POVEĆANJU BROJA ZAPOSLENIKA U DJEČJEM VRTIĆU PAHULJICA, U MATIČNOM VRTIĆU U GOSPIĆU I PODRUČNOM VRTIĆU U LIČKOM OSIKU U PEDAGOŠKOJ GODINI 2023./2024.**

**Ad – 12**

Prijedlog Odluke o osnivanju prava građenja u korist Ličko-senjske županije

Predlagatelj: Gradonačelnik Grada Gospića

**Bez rasprave, jednoglasno s 11 glasova „za“ usvojena je ODLUKA O OSNIVANJU PRAVA GRAĐENJA U KORIST LIČKO-SENJSKE ŽUPANIJE.**

**Ad – 13**

Prijedlog Odluke o osnivanju prava služnosti u korist tvrtke HRVATSKA ELEKTROPRIVREDA d.d. ZAGREB

Predlagatelj: Gradonačelnik Grada Gospića

**Bez rasprave, jednoglasno s 11 glasova „za” usvojena je** **ODLUKA O OSNIVANJU PRAVA SLUŽNOSTI U KORIST TVRTKE HRVATSKA ELEKTROPRIVREDA D.D. ZAGREB.**

**Ad – 14**

Prijedlog prijedloga Odluke o osnivanju prava služnosti na nekretnini u vlasništvu Grada Gospića u korist društva PLINACRO d.o.o. Zagreb za izgrađeni plinovodni sustav Like i Dalmacije, III. dijela sustava od MČS-3 Gospić do PČ/MRS Benkovac DN 500/75

Predlagatelj: Gradonačelnik Grada Gospića

**Bez rasprave, jednoglasno s 11 glasova „za” usvojena je** **ODLUKA O OSNIVANJU PRAVA SLUŽNOSTI NA NEKRETNINI U VLASNIŠTVU GRADA GOSPIĆA U KORIST DRUŠTVA PLINACRO D.O.O. ZAGREB ZA IZGRAĐENI PLINOVODNI SUSTAV LIKE I DALMACIJE, III. DIJELA SUSTAVA OD MČS-3 GOSPIĆ DO PČ/MRS BENKOVAC DN 500/75.**

**Ad – 15**

Prijedlog Odluke o osnivanju prava služnosti u korist tvrtke A1 Hrvatska d.o.o.

Predlagatelj: Gradonačelnik Grada Gospića

**Bez rasprave, jednoglasno s 11 glasova „za” usvojena ODLUKA O OSNIVANJU PRAVA SLUŽNOSTI U KORIST TVRTKE A1 HRVATSKA D.O.O.**

**Ad – 16**

Izvješće o korištenju sredstava Proračunske zalihe za razdoblje srpanj - rujan 2023. godine i

donošenje Zaključka o primanju na znanje Izvješća

**KARLO STARČEVIĆ** – naveo je da su u razdoblju srpanj–rujan 2023. g. sredstva Proračunske zalihe dodijeljena: Župi sv. Antuna Padovanskog, L. Novi - 500,00 eura za sufinanciranje troškova kupnje zvona na mjesnom groblju u Ličkom Novom i Gospićko-senjskoj biskupiji – 664,00 eura za sufinanciranje troškova proslave Dana hrvatskih mučenika (troškovi razglasa za vanjski oltar).U navedenom razdoblju iz sredstva proračunske zalihe isplaćena su ukupno 1.164,00 eura.

**Jednoglasno s 11 glasova “za” usvojen je** **ZAKLJUČAK O PRIMANJU NA ZNANJE IZVJEŠĆA O KORIŠTENJU SREDSTAVA PRORAČUNSKE ZALIHE ZA RAZDOBLJE SRPANJ - RUJAN 2023. GODINE.**

KLASA: 024-01/23-01/9

URBROJ: 2125-1-01-23-02

Sjednica završila s radom u 12.40 sati.

 ZAPISNIČAR PREDSJEDNICA GRADSKOG VIJEĆA

 GRADA GOSPIĆA

Mandica Ratković, v.r. Ana-Marija Zdunić, mag.iur., v.r.